# Fernando García Sánchez

Fernando García Sánchez (Granada, 25 de setembre de 1953) és un militar espanyol amb rang d'almirall general, que va ser el Cap de l'Estat Major de la Defensa (JEMAD) de les Forces Armades d'Espanya entre 2011 i 2017.

## Trajectòria

Va ingressar l'any 1971 a l'Escola Naval Militar i 2010 va ascendir al grau d'almirall.
Ha estat comandant de la Unitat de Bussejadors de Mesures contra Mines, del patruller "Villamil", de la corbeta "Infanta Elena", del petrolier "Marquès de la Ensenada" i del Centre d'Avaluació i Qualificació per al Combat. Va ser cap d'Ordres del Grup d'Escortes i 41a Esquadrilla de la Flota, de l'Estat Major del Grup Alfa, del Departament d'Operacions de l'Escola de Guerra Naval, de la Secció de Plans Estratègics a la Divisió de Plans de l'Estat Major de l'Armada i de l'Estat Major de la Força d'Acció Marítima. Fins al desembre de 2011 era el segon cap de l'Estat Major de l'Armada.
A proposta del President del Govern espanyol, Mariano Rajoy, el 31 de desembre de 2011 va ser nomenat Cap de l'Estat Major de la Defensa, promovent-li el càrrec d'almirall general del Cos General de l'Armada. El juny de 2013, durant el seu mandat, va manifestar al periòdic El Economista que existia «una inquietud a títol individual entre els membres de l'exèrcit» en relació a la possible secessió de Catalunya. El 24 de març de 2017 va ser relegat del càrrec després que fos escollit el general d'exèrcit Fernando Alejandre Martínez. El 28 de març de 2017 va assistir a la presa de possessió del seu successor, cerimònia realitzada a la seu del Ministeri de Defensa d'Espanya. Tres dies després va ser nomenat membre de l'Assemblea de la Reial i Militar Orde de Sant Hermenegild.
El maig de 2018 va ser nomenat president de la Fundació Iberdrola España.

## Condecoracions

* Gran Creu de la Reial i Militar Orde de Sant Hermenegild.
* Placa de la Reial i Militar Orde de Sant Hermenegild.
* Encomana de la Reial i Militar Orde de Sant Hermenegild.
* Creu de la Reial i Militar Orde de Sant Hermenegild.
* Gran Creu al Mèrit Naval (distintiu blanc).
* Creu al Mèrit Naval (distintiu blanc). Tres cops.
* Gran Creu al Mèrit Militar (distintiu blanc).
* Gran Creu de l'Orde al Mèrit de la Guàrdia Civil.
* Creu de Plata de l'Orde al Mèrit de la Guàrdia Civil.
* Medalla de Plata al Mèrit Policial.
* Creu al Mèrit Policial (distintiu blanc).
* Comandant i Cavaller de la Legió d'Honor de la República Francesa.

## Referències

* ↑ «El almirante Fernando García Sánchez será el nuevo jefe de la cúpula militar» (en castellà). ElMundo.es, 30-12-2001. [Consulta: 8 juny 2013].
* ↑ «Reial decret 287/2017, 4 de març de 2017» (en castellà). Butlletí Oficial de l'Estat, 30-12-2001. [Consulta: 24 març 2017].
* ↑ «Real Decreto 1903/2011, de 30 de diciembre, por el que se nombra Jefe de Estado Mayor de la Defensa al Almirante del Cuerpo General de la Armada don Fernando García Sánchez» (en castellà). BOE.es, 31-12-2011.
* ↑ «La cúpula militar espanyola admet preocupació per l'independentisme català». Vilaweb, 08-06-2013. [Consulta: 8 juny 2013].
* ↑ «Real Decreto 287/2017, de 24 de marzo, por el que se dispone el cese del Almirante General del Cuerpo General de la Armada don Fernando García Sánchez como Jefe de Estado Mayor de la Defensa» (en castellà). BOE.es, 28-03-2017.
* ↑ «María Dolores de Cospedal preside la toma de posesión del nuevo Jefe de Estado Mayor de la Defensa» (en castellà). Defensa.gob.es, 28-04-2017. Arxivat de l'original el 31 de març 2017. [Consulta: 3 novembre 2020].
* ↑ «Real Decreto 353/2017, de 31 de marzo, por el que se nombra miembro de la Asamblea de la Real y Militar Orden de San Hermenegildo al Almirante General del Cuerpo General de la Armada don Fernando García Sánchez» (pdf) (en castellà). BOE.es, 01-04-2017. [Consulta: 3 novembre 2020].
* ↑ «El almirante general Fernando García Sánchez, nuevo presidente de la Fundación Iberdrola España» (en castellà). EuropaPress.es. [Consulta: 3 novembre 2020].
* ↑ «El JEMAD se reúne con su homólogo francés (12/12/2014). Estado Mayor de la Defensa». Arxivat de l'original el 2017-03-29. [Consulta: 9 juny 2018].